**ՀԱՅՏԵՐԻ ՆԵՐԿԱՅԱՑՄԱՆ ՀՐԱՎԵՐ (IFB)**

**Հայաստանի Հանրապետություն**

**«Առևտրի խթանում և որակի ենթակառուցված» /ԱԽՈԵ/**

**No: 8390–ԱՄ վարկային ծրագիր**

**«Կիբեռանվտանգության ինկուբատորի և հետազոտությունների և մշակումների (R&D) լաբորատորիայի ստեղծում» ՊՄԳ ծրագրի շրջանակում լաբորատորիաների համար կահույքի ձեռք բերում**

**TPQI-G-2.3.2.1/5**

1. Հայաստանի Հանրապետությունը վարկ է ստացել Վերակառուցման եւ զարգացման միջազգային բանկից «Առևտրի խթանման և որակի ենթակառուցվածքի» վարկային ծրագրի ֆինանսավորման համար, եւ նպատակ ունի օգտագործել այս վարկային միջոցների մի մասը **«Կիբեռանվտանգության ինկուբատորի և հետազոտությունների և մշակումների (R&D) լաբորատորիայի ստեղծում» ՊՄԳ ծրագրի շրջանակում լաբորատորիայի համար** **կահույքի ձեռք բերում», ԱՄՄ No: TPQI-G-2.3.2.1/5** պայմանագրի շրջանակներում վճարումների իրականացման համար:

2. Ձեռնարկությունների ինկուբատոր հիմնադրամը և ՀՀ վարչապետի աշխատակազմը սույնով հրավիրում է պահանջներին համապատասխանող և որակավորված հայտատուներին ներկայացնել հայտեր՝ **«Կիբեռանվտանգության ինկուբատորի և հետազոտությունների և մշակումների (R&D) լաբորատորիայի ստեղծում» ՊՄԳ ծրագրի շրջանակում լաբորատորիաների համար կահույքի ձեռք բերում», No: TPQI-G-2.3.2.1/5** **ազգային մրցույթի համար**:

3. Մրցույթը կանցկացվի «ՎԶՄԲ Վարկերի և ՄԶԸ վարկերի շրջանակներում ապրանքների, աշխատանքների և ոչ խորհրդատվական ծառայությունների գնումների վերաբերյալ» ՀԲ ուղեցույցների շրջանակներում Ազգային մրցակցային մրցույթի (NCB) ընթացակարգերի համաձայն («Գնումների ուղեցույց» 2011թ. հունվար, վերանայված 2014թ. հուլիսին) և հայտ կարող են ներկայացնել Ուղեցույցների շրջանակներում սահմանված պահանջներին համապատասխանող բոլոր հայտատուները: Ի հավելումն, խնդրվում է ուշադրություն դարձնել 1.6 և 1.7 կետերում սահմանված Համաշխարհային բանկի շահերի բախման վերաբերյալ քաղաքականությանը:

4. Հետաքրքրված թույլատրելի հայտատուները կարող են ամբողջական փաթեթը ներբեռնել **[www.gnumer.am](http://www.gnumer.am) կամ [www.armeps.am](http://www.armeps.am)** կայքերից: Էլ. գնումների համակարգում գրանցված Հայտատուները ավտոմատ կերպով կստանան սույն հրավերը՝ կցվաց Մրցութային փաստաթղթերի հետ մասին /համաձայն համապատասխան CPV կոդերի/: Ցանկացած կազմակերպություն կարող է գրանցվել էլ. գնումների համակարգում և կարող է ներկայացնել Հայտը հետևյալ կայքում՝ [www.armeps.am](http://www.armeps.am).

5. Հայտերը պետք է ներկայացվեն ARMEPS էլ. գնումների համակարգի ([www.armeps.am](http://www.armeps.am)) միջոցով մինչև **2022թ. հոկտեմբերի 14-ը, ժամը 15:00 (տեղական ժամանակով)**: Էլ գնումների համակարգը չի ընդունում վերջնաժամկետից ուշացված Հայտեր:

6. Ինչպես նշված է ՄՀ 19.1 կետում բոլոր Հայտերը պետք է ուղեկցվեն **Հայտի երաշխիքային հայտարագրով:**

7. Որակավորման պայմանները ներառված են ստորև բերված աղյուսակում`

8. Վերոշարադրյալ հղում կատարված հասցեն հետևյալն է`

պրն. Ստեփան Մարգարյան, ԱԽՈԵ Ծրագրի կառավարիչ

ՀՀ ք. Երևան, 0010, Հանրապետության հրապարակ, Նալբանդյան փողոց 28, 5-րդ հարկ

 ՀՀ ՎԱ-ի ներքո ձևավորված «Ծրագրի կառավարման գրասենյակ»

Հեռ` (+374-10) 515 580, 515 581

Էլ. փոստ`info@tpqi.am (cc: h.shamamyan@tpqi.am)

| **Որակավորման պահանջները** | **Մեկ Հայտատու** | **Համատեղ Ձեռնարկությամբ հանդես եկող Հայտատու**  |
| --- | --- | --- |
|  |  | **Բոլոր անդամները միասին** | **Յուրաքանչյուր անդամ** | **Մեկ անդամ** |
| **(ա) Ֆինանսական կարողություններ** |
| Վերջին երեք տարիների /2019-2021թթ/ միջին տարեկան շրջանառությունը պետք է լինի հայտի գնից առնվազն երկու (2) անգամ ավել: Հայտատուն պետք է ներկայացնի վերջին երեք տարիների (2019-2021թթ.) համար հաշվետվություններ ֆինանսական վիճակի վերաբերյալ, ինչպիսիք են շահութահարկի կամ ԱԱՀ-ի հաշվարկի հաշվետվությունները: | Պետք է բավարարի պահանջը | Պետք է բավարարեն պահանջը | Կ/Չ | Կ/Չ |
| **բ) Փորձ և տեխնիկական կարողություններ** |
| Հայտատուն պետք է ունենա նմանատիպ ապրանքների մատակարարման նվազագույնը 5 տարվա փորձ: Խնդրում ենք ներկայացնել հիմնավորող փաստաթղթեր։ | Պետք է բավարարի պահանջը | Կ/Չ | Պետք է բավարարի պահանջը | Կ/Չ |
| Հայտատուն պետք է ունենա վերջին 7 տարիների /2016-2022թթ/ ընթացքում առնվազն մեկ նմանատիպ ապրանքների մատակարարման Հայտի գնից ոչ պակաս գումարով հաջողությամբ իրականացրած պայմանագիր: Խնդրում ենք ներկայացնել պայմանագրի և մատակարարված ապրանքների ընդունման ակտի պատճենը: | Պետք է բավարարի պահանջը | Կ/Չ | Կ/Չ | Պետք է բավարարի պահանջը |
| Մատակարավող կահույքի հիմնական նյութերը պետք է ունենան ԵՄ որակի համապատասխանության **EU ecolabel** մակնշումը: Խնդրում ենք ներկայացնել հիմնավորող փաստաթղթեր։ | Պետք է բավարարի պահանջը | Կ/Չ | Կ/Չ | Պետք է բավարարի պահանջը |